CELEX: 62014CN0123
Language: sk
Date: 2014-03-14 00:00:00
Title: Vec C-123/14: Návrh na začatie prejudiciálneho konania, ktorý podal Administrativen săd – Varna (Bulharsko) 14. marca 2014 – Itales OOD/Direktor na Direkcija „Obžalvane i danăčno-osiguritelna praktika“ Varna pri Centralno upravlenie na Nacionalnata agencija za prichodite

19.5.2014   
            
            
               SK
            
            
               Úradný vestník Európskej únie
            
            
               C 151/14
            
         Návrh na začatie prejudiciálneho konania, ktorý podal Administrativen săd – Varna (Bulharsko) 14. marca 2014 – Itales OOD/Direktor na Direkcija „Obžalvane i danăčno-osiguritelna praktika“ Varna pri Centralno upravlenie na Nacionalnata agencija za prichodite
   (Vec C-123/14)
   2014/C 151/18
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen săd – Varna
   
      Účastníci konania pred vnútroštátnym súdom
   
   
      Žalobkyňa: Itales OOD
   
      Žalovaný: Direktor na Direkcija „Obžalvane i danăčno-osiguritelna praktika“ Varna pri Centralno upravlenie na Nacionalnata agencija za prichodite
   
      Prejudiciálne otázky
   
   
               1.
            
            
               Má sa článok 168 smernice Rady 2006/112/ES (1) z 28. novembra 2006 o spoločnom systéme dane z pridanej hodnoty vykladať v tom zmysle, že ak dôjde k predaju tovaru tretej osobe, vzniká jeho predajom právo na odpočet dane, aj keď neexistujú dôkazy o tom, že subdodávateľ mal vlastnícke právo k tovaru tohto druhu?
            
         
               2.
            
            
               Zodpovedá smernici a judikatúre týkajúcej sa jej výkladu taká ustálená správna prax, ako je prax Nacionalnata agencija za prichodite (Národná agentúra pre príjmy), podľa ktorej sa zdaniteľným osobám v zmysle Zakon za danăk vărchu dobavenata stojnost (zákon o DPH) zamietne výkon práva na odpočet dane z dôvodu nedostatku dôkazov o pôvode tovaru bez toho, aby došlo k uvedeniu podozrenia z účasti na daňovom podvode a/alebo k uvedeniu objektívnych okolností, na základe ktorých sa dá určiť, že zdaniteľná osoba vedela alebo mala vedieť, že predmetná transakcia zakladajúca nárok na odpočet dane bola súčasťou daňového podvodu?
            
         
      (1)  Ú. v. ES L 347, s. 1.